**ԱՐՁԱՆԱԳՐՈՒԹՅՈՒՆ ԹԻՎ 1**

«ՍՈԼԵՅ» ՍՊԸ Արագածոտնի մարզի Թալին համայնքի Դաշտադեմ Սաիդներ Դաշտամիջյան փողոց թիվ 2 հողամաս հասցեում արևային ֆոտովոլտային էլեկտրակայանի կառուցման առաջին հանրային քննարկման։

02․04.2025թ․ Թալին համայնք,

Դաշտադեմ բնակավայր

2025թ. Ապրիլի 2-ին ժամը 12-00-ին «Շրջակա միջավայրի վրա ազդեցության գնահատման եվ փորձաքննության մասին» ՀՀ օրենք (2014) հունիսի 21-ի ՀՕ- 110-Ն Հայաստանի Հանրապետության օրենքում փոփոխություններ կատարելու մասին (Փոփոխությունները 2023 թվականի մայիսի 3) ՀՀ Օրենքի, ինչպես նաև ՀՀ կառավարության 19.11.2014թ. N 1325-Ն որոշման մեջ փոփոխություն կատարելու մասին» N 2343 - Ն որոշմամբ սահմանված կարգով տեղի ունեցավ «ՍՈԼԵՅ» ՍՊ Ընկերության կողմից, նախատեսվող, ՀՀ Արագածոտնի մարզի Թալին համայնքի Դաշտադեմ Սաիդներ Դաշտամիջյան փողոց թիվ 2 հողամաս հասցեում նախատեսվող արևային ֆոտովոլտային էլեկտրակայանի կառուցման վերաբերյալ հանրային առաջին քննարկումը։

Քննարկմանը մասնակցում էին Թալին համայնքի ղեկավարի տեղակալը, Դաշտադեմ բնակավայրի վարչական ղեկավարը, համայնքապետարանի աշխատակիցներ, Ձեռնարկողի ներկայացուցիչներ, բնակիչներ։

**Բացման խոսքով հանդես եկավ համայնքի ղեկավարի տեղակալ Գուրգեն Թադևոսյանը:** Նշեց, որ հանրային քննարկումը վերաբերվում է «**Սոլեյ**» ՍՊ Ընկերության կողմից Թալին համայնքի Դաշտադեմ Սաիդներ Դաշտամիջյան փողոց թիվ 2 հողամաս հասցեում արևային ֆոտովոլտային էլեկտրակայանի կառուցմանը։ Ներկայացրեց, որ համայնքը հավանություն է տալիս արևակայանի կառուցմանը, բնակավայրում կստեղծվեն նոր աշխատատեղեր, ձեռնարկողի կողմից կտրամադրվի սոցիալական աջակցություն, ինչը կնպաստի համայնքի զարգացմանը։

**«Նովալ» ՍՊԸ ընկերության ներկայացուցիչ Ազգանուշ Դռնոյանը ներկայացրեց, որ** հաշվետվությունը կազմվելու է **«**Շրջակա միջավայրի վրա ազդեցության գնահատման և փորձաքննության մասին**»** ՀՀ օրենքի պահանջներին համաձայն։ Ներկայացրեց ՇՄԱԳ-ի կարգավորման օրենսդրական դաշտը, հանրային քննարկումների անհրաժեշտությունը։ Ներկայացրեց Արևակայանի տեխնիկական և տեխնոլոգիական լուծումները, շրջակա միջավայրի հնարավոր ազդեցությունները։ Ներկայացրեց, որ ՇՄԱԳ-ում նախատեսվելու են համապատասխան միջոցառումներ շրջակա միջավայրի վրա ազդեցությունները նվազագույնի հասցնելու կամ բացառելու նպատակով։

Նշեց որ հանրությունը իրեն հուզոց բոլոր հարցադրումները կարող է ներկայացնել բանավոր, ինչպես նաև գրավոր՝ քսան օրյա ժամկետում։

**Համայնքապետարանի աշխատակից Գագիկ Միրզախանյանը ներկայացրեց ու կարևորեց** այն փաստը, որհամայնքում ստեղծվելու են նոր աշխատատեղեր։ Նշեց, որ ակնկալում են 5 միլիոն դրամի աջակցություն համայնքին, ինչը հնարավորություն կտա համաչափ զարգացնել նաև բնակավայրերը։

**Դաշտադեմ բնակավայրի վարչական ղեկավար Արկադի Մարտիրոսյանը** կարևորեց արևակայանների իրականացումը բնակավայրում, նշեց որ կան բավականին նպաստավոր պայմաններ արևակայանների զարգացման համար, կարևորեց նաև որ շինարարության և շահագործման ընթացքում ներգրավվող աշխատողները լինեն Դաշտադեմից, կարևորեց նաև համայնքին սոցիալական աջակցության անհրաժեշտությունը։

**Համայնքի ներկայացուցիչները** հավանություն տվեցին նախագծի իրականացմանը։

Գուրգեն Թադևոսյանը՝շնորհակալություն հայտնեց ներկաներին մասնակցության համար և եզրափակեց հանրային քննարկումը**։**

**Թալին համայնքի ղեկավարի**

**տեղակալ՝ Գուրգեն Թադևոսյան** ——————————

**Արձանագրող՝ Գագիկ Միրզախանյան** —————————

**Ձեռնարկողի ներկայացուցիչ՝ Գևորգ Աղաբեկյան** —————————